السياقة واحد العملية كاتطلب التركيز التام باش السائق مايعرضش راسو للخطر و مايعرضش حياة الناس حتى هوما ! حيت أي خطأ بسيط يقدر يسالي بكارثة كبيرة و يمشيو فيها ارواح. الصورة من طاكسي صغير فكازا لي الشيفور ديالو ملصق آيات على الفولون ديال الطوموبيل باش يحفظ القرآن حسب تصريحه لأحد الزبناء لي طلعو معاه ل”كود”. هاد التصرف دارو بكل استهتار بحياة الناس. و طبعا لاقلتي ليه ماتحفظش القرآن و نتا سايق بالناس غاتولي نتا فنظره كافر و ماكاتحتارمش كتاب الله. شكون يوقف هاد الاستهتار؟ و يفهم فحال هاد الناس بلي الحفاظة ديال القرآن عندها وقتها و الصوگان عندو وقتو و رحم الله عبدا عمل عملا فأتقنه ! 
التلاعب بأرواح المواطنين : مول الطاكسي فكازا كايحفظ القرآن و هوا صايگ بعباد الله!‎